CELEX: 32013R0401
Language: el
Date: 2013-05-02 00:00:00
Title: Κανονισμός (ΕΕ) αριθ. 401/2013 του Συμβουλίου, της 2ας Μαΐου 2013 , σχετικά με περιοριστικά μέτρα έναντι της Μιανμάρ/Βιρμανίας και την κατάργηση του κανονισμού (ΕΚ) αριθ. 194/2008

3.5.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 121/1
            
         ΚΑΝΟΝΙΣΜΌΣ (ΕΕ) αριθ. 401/2013 ΤΟΥ ΣΥΜΒΟΥΛΊΟΥ
   της 2ας Μαΐου 2013
   σχετικά με περιοριστικά μέτρα έναντι της Μιανμάρ/Βιρμανίας και την κατάργηση του κανονισμού (ΕΚ) αριθ. 194/2008
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη Λειτουργία της Ευρωπαϊκής Ένωσης, και ιδίως το άρθρο 215,
   την απόφαση 2013/184/ΚΕΠΠΑ του Συμβουλίου της 22.4.2013 σχετικά με περιοριστικά μέτρα έναντι της Μιανμάρ/Βιρμανίας (1),
   την κοινή πρόταση της Ύπατης Εκπροσώπου της Ένωσης για τις εξωτερικές υποθέσεις και την πολιτική ασφαλείας και της Επιτροπής,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 194/2008 του Συμβουλίου της 25ης Φεβρουαρίου 2008, για την ανανέωση της ισχύος και την ενίσχυση των περιοριστικών μέτρων κατά της Βιρμανίας/Μιανμάρ (2) προβλέπει τη λήψη μέτρων σε σχέση με τη Μιανμάρ/Βιρμανία, στα οποία περιλαμβάνονται περιορισμοί ορισμένων εξαγωγών από την Μιανμάρ/Βιρμανία και τη δέσμευση των περιουσιακών στοιχείων ορισμένων προσώπων και οντοτήτων.
            
         
               (2)
            
            
               Με την απόφαση 2013/184/ΚΕΠΠΑ, το Συμβούλιο συμφώνησε, προκειμένου να συνεχιστούν οι θετικές αλλαγές, να αρθούν όλα αυτά τα περιοριστικά μέτρα εκτός από το εμπάργκο όπλων και το εμπάργκο εξοπλισμού που μπορεί να χρησιμοποιηθεί για την καταστολή στο εσωτερικό.
            
         
               (3)
            
            
               Ο κανονισμός (ΕΚ) αριθ. 194/2008 του Συμβουλίου καταργείται ενώ ορισμένες από τις διατάξεις του αντικαθίστανται από τον παρόντα κανονισμό.
            
         
               (4)
            
            
               Ο παρών κανονισμός, προκειμένου να εξασφαλιστεί η αποτελεσματικότητα των μέτρων του, αρχίζει να ισχύει την ημέρα της δημοσίευσής του,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Για τους σκοπούς του παρόντος κανονισμού, ισχύουν οι ακόλουθοι ορισμοί:
   
               1)
            
            
               ως «εισαγωγή», νοείται κάθε είσοδος εμπορευμάτων στο τελωνειακό έδαφος της Ένωσης ή σε άλλα εδάφη στα οποία εφαρμόζεται η συνθήκη, υπό τους όρους του άρθρου 349 και 355 αυτής. Συμπεριλαμβάνονται, κατά την έννοια του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (3), η τοποθέτηση σε ελεύθερη ζώνη ή ελεύθερη αποθήκη, τη θέση υπό καθεστώς αναστολής και η θέση σε ελεύθερη κυκλοφορία, αλλά εξαιρείται η διαμετακόμιση και η προσωρινή αποθήκευση,
            
         
               2)
            
            
               ως «εξαγωγή», νοείται κάθε έξοδος εμπορευμάτων από το τελωνειακό έδαφος της Ένωσης ή σε άλλα εδάφη στα οποία εφαρμόζεται η συνθήκη, υπό τους όρους του άρθρου 349 και 355 αυτής. Συμπεριλαμβάνονται, κατά την έννοια του κανονισμού (ΕΟΚ) αριθ. 2913/92, η έξοδος εμπορευμάτων για την οποία απαιτείται τελωνειακή διασάφηση καθώς και η έξοδος εμπορευμάτων μετά από την αποθήκευσή τους σε ελεύθερη ζώνη ελέγχου τύπου Ι ή ελεύθερη αποθήκη, αλλά εξαιρείται η διαμετακόμιση,
            
         
               3)
            
            
               ως «εξαγωγέας», νοείται κάθε φυσικό ή νομικό πρόσωπο για λογαριασμό του οποίου συντάσσεται διασάφηση εξαγωγής, δηλαδή το πρόσωπο που, κατά το χρόνο αποδοχής της διασάφησης, έχει συνάψει σύμβαση με τον παραλήπτη στην τρίτη χώρα και έχει την εξουσία αποστολής του προϊόντος εκτός του τελωνειακού εδάφους της Ένωσης ή των άλλων εδαφών στα οποία εφαρμόζεται η συνθήκη,
            
         
               4)
            
            
               ως «τεχνική βοήθεια», νοείται κάθε τεχνική υποστήριξη που συνδέεται με τις επισκευές, την ανάπτυξη, την κατασκευή, τη συναρμολόγηση, τη δοκιμή, τη συντήρηση ή οποιαδήποτε άλλη τεχνική υπηρεσία και μπορεί να λάβει τις ακόλουθες μορφές: οδηγίες, συμβουλές, κατάρτιση, μετάδοση γνώσεων ή δεξιοτήτων ή υπηρεσίες παροχής συμβουλών· η τεχνική βοήθεια περιλαμβάνει και προφορικές μορφές βοήθειας,
            
         
               5)
            
            
               ως «έδαφος της Ένωσης», νοείται το έδαφος στο οποίο εφαρμόζεται η συνθήκη, υπό τους όρους που προβλέπονται σ’ αυτήν.
            
         ΚΕΦΑΛΑΙΟ 1
   Άρθρο 2
   1.   Απαγορεύεται η πώληση, προμήθεια, μεταφορά ή εξαγωγή, άμεσα ή έμμεσα, εξοπλισμού ο οποίος θα μπορούσε να χρησιμοποιηθεί για εσωτερική καταστολή και περιλαμβάνεται στο παράρτημα Ι, ανεξάρτητα από το εάν προέρχεται από την Ένωση ή όχι, σε οποιοδήποτε φυσικό ή νομικό πρόσωπο, οντότητα ή φορέα στη Μιανμάρ/Βιρμανία ή για χρήση στην εν λόγω χώρα.
   2.   Η παράγραφος 1 δεν εφαρμόζεται στην προστατευτική ενδυμασία, συμπεριλαμβανομένων των αλεξίσφαιρων γιλέκων και των προστατευτικών κρανών που εξάγονται προσωρινά στη Μιανμάρ/Βιρμανία από το προσωπικό των Ηνωμένων Εθνών, το προσωπικό της Ευρωπαϊκής Ένωσης ή των κρατών μελών της, από αντιπροσώπους των μέσων ενημέρωσης και μέλη ανθρωπιστικών και αναπτυξιακών αποστολών και του σχετικού προσωπικού αποκλειστικά για προσωπική τους χρήση.
   Άρθρο 3
   1.   Απαγορεύεται:
   
               α)
            
            
               η παροχή τεχνικής βοήθειας, σχετικής με στρατιωτικές δραστηριότητες, καθώς και η παροχή, κατασκευή, συντήρηση και χρήση όπλων και συναφούς υλικού κάθε τύπου, συμπεριλαμβανομένων των όπλων και των πυρομαχικών, των στρατιωτικών οχημάτων και του σχετικού εξοπλισμού, του παραστρατιωτικού εξοπλισμού, καθώς και των ανταλλακτικών των ανωτέρω, άμεσα ή έμμεσα, σε κάθε φυσικό ή νομικό πρόσωπο, οντότητα ή φορέα στη Μιανμάρ/Βιρμανία ή προς χρήση στην εν λόγω χώρα
            
         
               β)
            
            
               η παροχή χρηματοδότησης ή χρηματοδοτικής βοήθειας που συνδέεται με στρατιωτικές δραστηριότητες, συμπεριλαμβανομένων ιδίως επιχορηγήσεων, δανείων και της ασφάλισης εξαγωγικών πιστώσεων, για κάθε πώληση, προμήθεια, μεταφορά ή εξαγωγή όπλων και συναφούς υλικού, άμεσα ή έμμεσα, σε οποιοδήποτε φυσικό ή νομικό πρόσωπο, οντότητα ή φορέα στη Μιανμάρ/Βιρμανία ή προς χρήση στην εν λόγω χώρα.
            
         2.   Απαγορεύεται:
   
               α)
            
            
               η παροχή τεχνικής βοήθειας σχετικά με εξοπλισμό που ενδέχεται να χρησιμοποιηθεί για εσωτερική καταστολή και περιλαμβάνεται στο παράρτημα Ι, άμεσα ή έμμεσα, σε οποιοδήποτε φυσικό ή νομικό πρόσωπο, οντότητα ή φορέα στη Μιανμάρ/Βιρμανία ή για χρήση στην εν λόγω χώρα,
            
         
               β)
            
            
               η παροχή χρηματοδότησης ή χρηματοδοτικής βοήθειας σχετικά με τον εξοπλισμό που απαριθμείται στο παράρτημα Ι, συμπεριλαμβανομένων ιδίως των επιχορηγήσεων, των δανείων και της ασφάλισης εξαγωγικών πιστώσεων, άμεσα ή έμμεσα, σε οποιοδήποτε φυσικό ή νομικό πρόσωπο, οντότητα ή φορέα στη Μιανμάρ/Βιρμανία ή για χρήση στην εν λόγω χώρα.
            
         3.   Απαγορεύεται η, εν γνώσει και εκ προθέσεως, συμμετοχή σε δραστηριότητες που έχουν ως στόχο ή ως αποτέλεσμα την καταστρατήγηση των απαγορεύσεων που αναφέρονται στις παραγράφους 1 και 2.
   4.   Οι απαγορεύσεις που προβλέπονται στις παραγράφους 1, στοιχείο β) και 2, στοιχείο β) δεν θεμελιώνουν κανενός είδους ευθύνη των σχετικών φυσικών ή νομικών προσώπων ή οντοτήτων, εάν δεν γνώριζαν και δεν είχαν εύλογη αιτία να υποπτευθούν ότι με τις ενέργειές τους θα παραβίαζαν αυτές τις σχετικές απαγορεύσεις.
   Άρθρο 4
   1.   Κατά παρέκκλιση από το άρθρο 2, παράγραφος 1 και το άρθρο 3, παράγραφος 2, και με την επιφύλαξη του άρθρου 5,οι αρμόδιες αρχές των κρατών μελών, οι οποίες αναφέρονται στους δικτυακούς τόπους που απαριθμούνται στο παράρτημα ΙΙ, δύνανται να επιτρέπουν υπό τους όρους που οι ίδιες θεωρούν αναγκαίους:
   
               α)
            
            
               την πώληση, προμήθεια, μεταφορά ή εξαγωγή εξοπλισμού που θα μπορούσε να χρησιμοποιηθεί για εσωτερική καταστολή όπως αναφέρεται στο παράρτημα Ι, που προορίζεται αποκλειστικά για ανθρωπιστική χρήση ή προστασία ή για προγράμματα δημιουργίας θεσμών των Ηνωμένων Εθνών και της Ευρωπαϊκής Ένωσης, ή για επιχειρήσεις διαχείρισης κρίσεων από μέρους της Ευρωπαϊκής Ένωσης και των Ηνωμένων Εθνών,
            
         
               β)
            
            
               την πώληση, προμήθεια, μεταφορά ή εξαγωγή εξοπλισμού άρσης ναρκοπεδίων και υλικού για επιχειρήσεις άρσης ναρκοπεδίων, και
            
         
               γ)
            
            
               την παροχή χρηματοδότησης και χρηματοδοτικής βοήθειας και τεχνικής βοήθειας σε σχέση με τον εξοπλισμό, τα υλικά, τα προγράμματα και τις ενέργειες που αναφέρονται στα εδάφια α) και β).
            
         2.   Κατά παρέκκλιση από το άρθρο 3, παράγραφος 1 και με την επιφύλαξη του άρθρου 5, οι αρμόδιες αρχές των κρατών μελών, οι οποίες απαριθμούνται στο παράρτημα ΙΙ, δύνανται να επιτρέπουν υπό τους όρους που θεωρούν αναγκαίους την παροχή χρηματοδότησης, χρηματοδοτικής βοηθείας ή τεχνικής βοήθειας σε σχέση με:
   
               α)
            
            
               μη θανατηφόρο στρατιωτικό εξοπλισμό που προορίζεται αποκλειστικά για ανθρωπιστική χρήση ή προστασία, ή προγράμματα δημιουργίας θεσμών των Ηνωμένων Εθνών και της Ευρωπαϊκής Ένωσης,
            
         
               β)
            
            
               εξοπλισμό που προορίζεται για επιχειρήσεις της Ευρωπαϊκής Ένωσης και των Ηνωμένων Εθνών για τη διαχείριση κρίσεων.
            
         ΚΕΦΑΛΑΙΟ 2
   Άρθρο 5
   Δεν επιτρέπεται να χορηγούνται άδειες του άρθρου 4 σε σχέση με δραστηριότητες που έχουν ήδη πραγματοποιηθεί.
   Άρθρο 6
   Η Επιτροπή και τα κράτη μέλη ενημερώνουν αλλήλους αμέσως για τα μέτρα που λαμβάνονται κατ’ εφαρμογή του παρόντος κανονισμού και ανταλλάσσουν οποιαδήποτε άλλη πληροφορία διαθέτουν σχετικά με τον παρόντα κανονισμό, ιδίως δε πληροφορίες που αφορούν παραβάσεις και προβλήματα εφαρμογής, καθώς και αποφάσεις των εθνικών δικαστηρίων.
   Άρθρο 7
   Η Επιτροπή έχει την εξουσία να τροποποιεί το παράρτημα ΙΙ βάσει των πληροφοριών που παρέχουν τα κράτη μέλη.
   Άρθρο 8
   1.   Τα κράτη μέλη θεσπίζουν τους κανόνες για τις κυρώσεις που επιβάλλονται σε περίπτωση παράβασης των διατάξεων του παρόντος κανονισμού και λαμβάνουν όλα τα αναγκαία μέτρα για να διασφαλίσουν την εφαρμογή τους. Οι εν λόγω κυρώσεις πρέπει να είναι αποτελεσματικές, αναλογικές και αποτρεπτικές.
   2.   Τα κράτη μέλη κοινοποιούν τους κανόνες αυτούς στην Επιτροπή αμελλητί μετά την έναρξη ισχύος του παρόντος κανονισμού, καθώς και τις τυχόν μετέπειτα τροποποιήσεις τους.
   Άρθρο 9
   1.   Τα κράτη μέλη ορίζουν τις αρμόδιες αρχές που αναφέρονται στον παρόντα κανονισμό και τις προσδιορίζουν στους δικτυακούς τόπους που απαριθμούνται στο παράρτημα ΙΙ ή μέσω αυτών.
   2.   Τα κράτη μέλη κοινοποιούν αμελλητί στην Επιτροπή τις αρμόδιες αρχές τους μετά την έναρξη ισχύος του παρόντος κανονισμού, καθώς και κάθε τυχόν σχετική μεταγενέστερη μεταβολή.
   Άρθρο 10
   Ο παρών κανονισμός ισχύει:
   
               α)
            
            
               στο έδαφος της Ένωσης, συμπεριλαμβανομένου και του εναέριου χώρου της,
            
         
               β)
            
            
               στα αεροσκάφη ή στα πλοία που υπάγονται στη δικαιοδοσία κράτους μέλους,
            
         
               γ)
            
            
               για κάθε υπήκοο κράτους μέλους όπου και αν βρίσκεται εντός ή εκτός της Ένωσης,
            
         
               δ)
            
            
               για κάθε νομικό πρόσωπο, οντότητα ή φορέα που έχει συσταθεί ή δημιουργηθεί βάσει της νομοθεσίας κράτους μέλους,
            
         
               ε)
            
            
               για κάθε νομικό πρόσωπο, οντότητα ή φορέα για οποιαδήποτε εργασία που πραγματοποιείται εν όλω ή εν μέρει στο έδαφος της Ένωσης.
            
         Άρθρο 11
   Ο κανονισμός (ΕΚ) αριθ. 194/2008 καταργείται.
   Άρθρο 12
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Μαΐου 2013.
      
         
            Για το Συμβούλιο
         
         
            Ο Πρόεδρος
         
         E. GILMORE
      
   
   
      (1)  ΕΕ L 111, 23.4.2013, σ. 75.
   
      (2)  ΕΕ L 66, 10.3.2008, σ. 1
   
   
      (3)  ΕΕ L 302, 19.10.1992, σ. 1.
   
      ΠΑΡΑΡΤΗΜΑ I
      
         Κατάλογος του εξοπλισμού που θα μπορούσε να χρησιμοποιηθεί για εσωτερική καταστολή, όπως αναφέρεται στα άρθρα 2, 3 και 4
      
      
                  1.
               
               
                  Πυροβόλα όπλα, πυρομαχικά και σχετικά εξαρτήματα, ως ακολούθως:
                  
                              1.1.
                           
                           
                              Πυροβόλα όπλα μη ελεγχόμενα δυνάμει του ΣΚ 1 και τον ΣΚ 2 του Κοινού Στρατιωτικού Καταλόγου της ΕΕ (1),
                           
                        
                              1.2.
                           
                           
                              Πυρομαχικά που προβλέπονται ειδικά για τα πυροβόλα όπλα του σημείου 1.1 και τα ειδικά σχεδιασμένα συστατικά τους μέρη,
                           
                        
                              1.3.
                           
                           
                              Σκόπευτρα μη ελεγχόμενα δυνάμει του Κοινού Στρατιωτικού Καταλόγου της ΕΕ.
                           
                        
            
                  2.
               
               
                  Βόμβες και χειροβομβίδες μη ελεγχόμενες δυνάμει του Κοινού Στρατιωτικού Καταλόγου της ΕΕ.
               
            
                  3.
               
               
                  Οχήματα, ως εξής:
                  
                              3.1.
                           
                           
                              Οχήματα εφοδιασμένα με εκτοξευτήρες ύδατος, ειδικά σχεδιασμένα ή τροποποιημένα για την καταστολή ταραχών·
                           
                        
                              3.2.
                           
                           
                              Ειδικά σχεδιασμένα ή τροποποιημένα οχήματα τα οποία καθίστανται ηλεκτροφόρα για την απώθηση επιτιθεμένων·
                           
                        
                              3.3.
                           
                           
                              Οχήματα ειδικά σχεδιασμένα ή τροποποιημένα για την απομάκρυνση οδοφραγμάτων, συμπεριλαμβανομένου οικοδομικού εξοπλισμού με θωράκιση κατά βλημάτων·
                           
                        
                              3.4.
                           
                           
                              Οχήματα ειδικά σχεδιασμένα ή τροποποιημένα για τη μεταφορά ή μεταγωγή φυλακισμένων ή/και κρατουμένων·
                           
                        
                              3.5.
                           
                           
                              Οχήματα ειδικά σχεδιασμένα για την ανάπτυξη κινητών φραγμών·
                           
                        
                              3.6.
                           
                           
                              Εξαρτήματα των οχημάτων που καθορίζονται στα σημεία 3.1 έως 3.5 ειδικά σχεδιασμένα για τον έλεγχο ταραχών.
                              
                                          
                                             Σημείωση 1:
                                          
                                       
                                       
                                          Στο παρόν σημείο δεν υπάγονται τα οχήματα που είναι ειδικά σχεδιασμένα για πυρόσβεση.
                                       
                                    
                                          
                                             Σημείωση 2:
                                          
                                       
                                       
                                          Για τους σκοπούς του σημείου 3.5, ο όρος «οχήματα» συμπεριλαμβάνει τις ρυμούλκες.
                                       
                                    
                        
            
                  4.
               
               
                  Εκρηκτικές ουσίες και συναφής εξοπλισμός, ως εξής:
                  
                              4.1.
                           
                           
                              Ειδικά σχεδιασμένος εξοπλισμός και συσκευές για την πυροδότηση εκρήξεων με ηλεκτρικά ή μη μέσα, συμπεριλαμβανομένων των πυροδοτικών μηχανισμών, των πυροκροτητών, των ενισχυτών και του πυραγωγού σχοινιού και των ειδικά σχεδιασμένων συστατικών τους· εξοπλισμός που έχει σχεδιασθεί ειδικά για συγκεκριμένη εμπορική χρήση, η οποία περιλαμβάνει την ενεργοποίηση ή λειτουργία με εκρηκτικά μέσα άλλου εξοπλισμού ή συσκευών, προορισμός των οποίων δεν είναι η δημιουργία εκρήξεων (π.χ. σύστημα πυροδότησης των αερόσακων των αυτοκινήτων, συστήματα αναστολής των ηλεκτρικών υπερτάσεων των διατάξεων ενεργοποίησης πυροσβεστικών συστημάτων καταιωνισμού).
                           
                        
                              4.2.
                           
                           
                              Εκρηκτικά γραμμικής κοπής, μη ελεγχόμενα δυνάμει του Κοινού Στρατιωτικού Καταλόγου της ΕΕ.
                           
                        
                              4.3.
                           
                           
                              Άλλα εκρηκτικά μη ελεγχόμενα δυνάμει του Κοινού Στρατιωτικού Καταλόγου της ΕΕ και συναφείς ουσίες, ως εξής:
                              
                                          α.
                                       
                                       
                                          αματόλη,
                                       
                                    
                                          β.
                                       
                                       
                                          νιτροκυτταρίνη (με περιεκτικότητα σε άζωτο που υπερβαίνει το 12,5 %),
                                       
                                    
                                          γ.
                                       
                                       
                                          νιτρογλυκόλη,
                                       
                                    
                                          δ.
                                       
                                       
                                          τετρανικός πενταερυθρίτης (PETN),
                                       
                                    
                                          ε.
                                       
                                       
                                          πικρυλοχλωρίδιο,
                                       
                                    
                                          στ.
                                       
                                       
                                          2,4,6-τρινιτροτολουόλη (TNT).
                                       
                                    
                        
            
                  5.
               
               
                  Προστατευτικός εξοπλισμός μη υποβαλλόμενος σε έλεγχο δυνάμει του ΣΚ 13 του Κοινού Στρατιωτικού Καταλόγου της ΕΕ, ως ακολούθως:
                  
                              5.1.
                           
                           
                              Θωρακισμένες στολές με προστασία κατά βλημάτων ή/και κατά αιχμηρών αντικειμένων.
                           
                        
                              5.2.
                           
                           
                              Κράνη προστασίας κατά βλημάτων ή/και θραυσμάτων, κράνη και ασπίδες προστασίας για ταραχές, και ασπίδες προστασίας κατά βλημάτων.
                              
                                 Σημείωση: Στο παρόν σημείο δεν υπάγονται:
                              
                                          —
                                       
                                       
                                          ο ειδικά σχεδιασμένος για αθλητικές δραστηριότητες εξοπλισμός,
                                       
                                    
                                          —
                                       
                                       
                                          ο εξοπλισμός που έχει σχεδιασθεί ειδικά για την τήρηση απαιτήσεων σχετικά με την ασφάλεια στην εργασία.
                                       
                                    
                        
            
                  6.
               
               
                  Εξομοιωτές, πλην των υποβαλλομένων σε έλεγχο δυνάμει του ΣΚ 14 του Κοινού Στρατιωτικού Καταλόγου της ΕΕ, για την εξάσκηση στη χρήση πυροβόλων όπλων και το ειδικά σχεδιασμένο σχετικό λογισμικό.
               
            
                  7.
               
               
                  Εξοπλισμός νυκτερινής όρασης και θερμικής απεικόνισης και συσκευές ενίσχυσης της εικόνας, εκτός από όσα υπόκεινται σε έλεγχο δυνάμει του Κοινού Στρατιωτικού Καταλόγου της ΕΕ.
               
            
                  8.
               
               
                  Κοφτερά συρματοπλέγματα
               
            
                  9.
               
               
                  Στρατιωτικά μαχαίρια, μαχαίρια μάχης και ξιφολόγχες με λεπίδες μήκους άνω των 10 εκατοστών
               
            
                  10.
               
               
                  Εξοπλισμός παραγωγής ειδικά σχεδιασμένος για τα αντικείμενα του παρόντος καταλόγου.
               
            
                  11.
               
               
                  Ειδική τεχνολογία για την ανάπτυξη, παραγωγή ή χρήση των αντικειμένων του παρόντος καταλόγου.
               
            
         (1)  Κοινός Στρατιωτικός Κατάλογος της Ευρωπαϊκής Ένωσης (εκδόθηκε από το Συμβούλιο στις 11 Μαρτίου 2013) (ΕΕ C 30 της 27.3.2013, σ. 1).
   
   
      ΠΑΡΑΡΤΗΜΑ II
      
         Δικτυακοί τόποι με πληροφορίες για τις αρμόδιες αρχές που αναφέρονται στα άρθρα 4, 7 και 9 και διεύθυνση για κοινοποιήσεις στην Ευρωπαϊκή Επιτροπή
      
      ΒΕΛΓΙΟ
      http://www.diplomatie.be/eusanctions
      ΒΟΥΛΓΑΡΙΑ
      http://www.mfa.bg/en/pages/135/index.html
      ΤΣΕΧΙΚΗ ΔΗΜΟΚΡΑΤΙΑ
      http://www.mfcr.cz/mezinarodnisankce
      ΔΑΝΙΑ
      http://um.dk/da/politik-og-diplomati/retsorden/sanktioner/
      ΓΕΡΜΑΝΙΑ
      http://www.bmwi.de/DE/Themen/Aussenwirtschaft/aussenwirtschaftsrecht,did=404888.html
      ΕΣΘΟΝΙΑ
      http://www.vm.ee/est/kat_622/
      ΙΡΛΑΝΔΙΑ
      http://www.dfa.ie/home/index.aspx?id=28519
      ΕΛΛΑΔΑ
      http://www.mfa.gr/en/foreign-policy/global-issues/international-sanctions.html
      ΙΣΠΑΝΙΑ
      http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx
      ΓΑΛΛΙΑ
      http://www.diplomatie.gouv.fr/autorites-sanctions/
      ΙΤΑΛΙΑ
      http://www.esteri.it/MAE/IT/Politica_Europea/Deroghe.htm
      ΚΥΠΡΟΣ
      http://www.mfa.gov.cy/sanctions
      ΛΕΤΟΝΙΑ
      http://www.mfa.gov.lv/en/security/4539
      ΛΙΘΟΥΑΝΙΑ
      http://www.urm.lt/sanctions
      ΛΟΥΞΕΜΒΟΥΡΓΟ
      http://www.mae.lu/sanctions
      ΟΥΓΓΑΡΙΑ
      http://www.kulugyminiszterium.hu/kum/hu/bal/Kulpolitikank/nemzetkozi_szankciok/
      ΜΑΛΤΑ
      http://www.doi.gov.mt/EN/bodies/boards/sanctions_monitoring.asp
      ΚΑΤΩ ΧΩΡΕΣ
      http://www.rijksoverheid.nl/onderwerpen/internationale-vrede-en-veiligheid/sancties
      ΑΥΣΤΡΙΑ
      http://www.bmeia.gv.at/view.php3?f_id=12750&LNG=en&version=
      ΠΟΛΩΝΙΑ
      http://www.msz.gov.pl
      ΠΟΡΤΟΓΑΛΙΑ
      http://www.min-nestrangeiros.pt
      ΡΟΥΜΑΝΙΑ
      http://www.mae.ro/node/1548
      ΣΛΟΒΕΝΙΑ
      http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/
      ΣΛΟΒΑΚΙΑ
      http://www.mzv.sk/sk/europske_zalezitosti/sankcie_eu-sankcie_eu
      ΦΙΝΛΑΝΔΙΑ
      http://formin.finland.fi/kvyhteistyo/pakotteet
      ΣΟΥΗΔΙΑ
      http://www.ud.se/sanktioner
      ΗΝΩΜΕΝΟ ΒΑΣΙΛΕΙΟ
      http://www.fco.gov.uk/competentauthorities
      
         Διεύθυνση για κοινοποιήσεις στην Ευρωπαϊκή Επιτροπή:
      
      
                  European Commission
               
            
                  Service for Foreign Policy Instruments (FPI)
               
            
                  EEAS 02/309
               
            
                  B-1049 Brussels
               
            
                  Belgium
               
            
                  E-mail: relex-sanctions@ec.europa.eu